**Privatlivspolitik for Midtfyns Golfklub**

I forbindelse med dit medlemskab (omfatter også prøvemedlemsskaber) eller din ansættelse i Midtfyns Golfklub behandler vi en række oplysninger om dig.

Efter databeskyttelsesforordningens artikel 13 skal vi give dig en række oplysninger om, hvordan vi behandler dine data. Vi har derfor udfærdiget denne privatlivspolitik, hvor du kan læse nærmere om behandlingen af dine data, når du er medlem af eller ansat i Midtfyns Golfklub.

Det er vigtigt for os at understrege, at vi alene behandler dine oplysninger til brug for dit medlemskab af Midtfyns Golfklub eller din ansættelse. Vi videresælger aldrig oplysninger om vores medlemmer eller ansatte til andre, ligesom vi ikke udleverer dine data til andre end beskrevet i denne privatlivspolitik.

**Midtfyns Golfklub er dataansvarlig – kontaktinformation**

Midtfyns Golfklub er dataansvarlig for behandlingen af de personoplysninger, som vi har modtaget fra dig, og vi sikrer, at dine personoplysninger behandles i overensstemmelse med lovgivningen. Midtfyns Golfklub kan kontaktes her:

Midtfyns Golfklub

Kaholevejen 6, 5750 Ringe

CVR-nr.:31379261

Telefon*:* 22 95 05 11

Mail:mail@midtfynsgolfklub.dk

**Formålet med behandlingen af dine personoplysninger, herunder retsgrundlaget**

Formålet med behandlingen af dine personoplysninger er et golfmedlemskab eller en ansættelse i Midtfyns Golfklub.

Hvis du er långiver til Midtfyns Golfklub, er du registreret i vores system således at lånet kan tilbagebetales og Midtfyns Golfklub kan opgive lovpligtige oplysninger til SKAT.

Dine oplysninger behandles således for at kunne håndtere dig som medlem, långiver eller ansat i Midtfyns Golfklub, hvilket omfatter:

* orientering om Midtfyns Golfklubs aktiviteter i klubben og i klubhuset eksempelvis i nyhedsbreve.
* håndtering af adgang til spil på banen
* registrering af score
* turneringsplanlægning og -afvikling
* håndtering af dine medlemsrettigheder i henhold til vedtægterne
* opfyldelse af medlemsforpligtelser, herunder opkrævning og betaling af kontingent
* afholdelse af sociale arrangementer og sportslige aktiviteter samt andre aktiviteter
* brug af situationsbilleder taget i og omkring golfbanen både i dagligdagen og under turneringer
* administration af fritspilsaftale
* registrering og offentliggørelse af klubmestre og hole-in-one på hjemmesiden og i klubhuset
* administration af Golfhæftet
* udsendelse af spørgeskemaer/tilfredshedsundersøgelser om dit medlemskab i klubben
* opbevaring af oplysninger med historisk værdi til statistik og lignende
* oplysninger om forældrene til børn og unge under 18 år af hensyn til kontaktmuligheder
* hvis du som frivillig indtræder i Midtfyns Golfklubs bestyrelse, i en bestyrelse i en af klubberne-i-klubben, eller i et udvalg vil dine kontaktinformationer i form af navn, mail, telefon og billede blive delt med klubbens medlemmer på hjemmeside, i kommunikationen til medlemmer, i klubhuset og andre steder, hvor det er relevant at oplyse, hvordan klubbens medlemmer kan kontakte dig
* administration af ansattes løn-, skatte-, pensions- og forsikringsforhold m.v.

Retsgrundlaget for vores behandling af dine personoplysninger følger af interesseafvejningsreglen i persondataforordningens artikel 6, stk. 1 (b), idet de behandles for at kunne opfylde den kontrakt (aftale), der er mellem dig og klubben om et medlemskab/ansættelsesforhold i Midtfyns Golfklub. Retsgrundlaget for behandlingen af dit CPR-nummer til brug for indhentelse af børneattest følger af Databeskyttelseslovens kapitel 3, jf. børneattestloven § 2, stk. 1.

**Kategorier af personoplysninger**

Vi behandler personoplysninger på:

* Medlemmer omfattende både børn og unge under 18 år og voksne.

Som udgangspunkt behandler vi alene ”almindelige personoplysninger” i form af registrerings- og kontaktoplysninger som navn, køn, adresse, indmeldelsesdato, telefonnummer, fødselsdato, e-mailadresse samt golfrelevante oplysninger som eventuel tidligere golfklub og golfhandicap.

For det tilfælde, at du deltager i foreningens arbejde som frivillig, og i den forbindelse har med unge at gøre, er vi forpligtet til at indhente børneattest på dig. I sådant tilfælde vil vi også behandle dit CPR-nr. til brug for indhentelse af børneattesten, ligesom vi vil behandle den modtagne børneattest.

Almindelige oplysninger med højere beskyttelsesniveau som CPR- og CVR-numre samt bankkontonumre.

* Greenfee gæster

Vi behandler alene ”almindelige personoplysninger” i form af registrerings- og kontaktoplysninger som navn, køn, e-mailadresse samt golfrelevante oplysninger som golfhandicap.

* Endagsgæster

Endagsgæster omfatter personer, som ikke er medlem af klubben, men som blot er på besøg en enkelt dag i klubben, eksempelvis deltagere i junioruge, skoleklassebesøg, besøgende ved company days, åbent hus besøgende m.v.

Vi behandler alene ”almindelige personoplysninger” i form af kontaktoplysninger som navn, køn, adresse, telefonnummer, fødselsdato og e-mailadresse.

* Ansatte

Vi behandler alene ”almindelige personoplysninger” i form af kontaktoplysninger som navn, køn, adresse, telefonnummer, fødselsdato, CPR-nr., e-mailadresse samt bank- og skatteoplysninger.

**Deling af dine persondata**

Vi videregiver personoplysninger til følgende modtagere:

* Golfbox
* Økonomisystem E-conomics
* Betalingsservice med henblik på betalingsformidling
* Journalister der dækker turneringer
* Banker – Nordea, Andelskassen og Sparekassen Sjælland-Fyn
* Politiet når vi indhenter børneattester
* Rådgivere som advokater og revisorer m.v.
* Dansk Golf Union som er specialforbund under Danmarks Idrætsforbund (DIF) til varetagelse af golf-sportens interesser og udvikling
* Golfhäftet i Sverige AB – kun for gæster der spiller med Golfhæftet
* Ved salg af Golfhäftet til medlemmer opgives navn og e-mailadresse
* Danløn i forbindelse med udbetaling af løn til ansatte
* Lovpligtige oplysninger opgives til SKAT i forbindelse med dit lån til Midtfyns Golfklub.

**Hvor får vi dine personoplysninger fra?**

Personoplysningerne behandlet af Midtfyns Golfklub indhentes alene hos dig eller den værge, som har meldt dig ind.

**Opbevaring af dine personoplysninger**

Vi opbevarer dine personoplysninger så længe du er medlem/ansat hos os, og i op til 1 år efter kalenderåret for din udmeldelse/fratrædelse af praktiske og administrative hensyn. Hvis vi måtte have et tilgodehavende hos dig, eller lovkrav om at opbevare længere, vil vi dog opbevare dine data, så længe det er relevant i forhold til disse regler/formål.

De personoplysninger, vi indsamler vil blive opbevaret fysisk og elektronisk.

Dine oplysninger vil blive opbevaret sikkert og fortroligt. Det er alene personer med et sagligt behov, som har adgang til dine personoplysninger i Golfbox. P.t. følgende grupper

* Bestyrelsen som rettighedsstyrere
* Turneringsudvalget
* Økonomiudvalget
* Holdkaptajner for kvalifikations- og regionshold
* Repræsentant for Klubber i Klubben

Navne ajourføres en gang årligt.

Elektronisk opbevaring sker på PC eller tablets, som er beskyttet med personlig kode, som udskiftes hver 6. måned. I det omfang at elektronisk udstyr er koblet op på internet, er det beskyttet af firewall og virusbeskyttelse

**Dine rettigheder**

Du har efter databeskyttelsesforordningen en række rettigheder i forhold til vores behandling af oplysninger om dig.

Hvis du vil gøre brug af dine rettigheder, skal du kontakte os.

Ret til at se oplysninger (indsigtsret)

Du har ret til at få indsigt i de oplysninger, som vi behandler om dig, samt en række yderligere oplysninger.

Ret til berigtigelse (rettelse)

Du har ret til at få urigtige oplysninger om dig selv rettet.

Ret til sletning

I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.

Ret til begrænsning af behandling

Du har visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

Ret til indsigelse

Du har i visse tilfælde ret til at gøre indsigelse mod vores eller lovlige behandling af dine personoplysninger. Du kan også gøre indsigelse mod behandling af dine oplysninger til direkte markedsføring.

Ret til at transmittere oplysninger (dataportabilitet)

Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger fra én dataansvarlig til en anden uden hindring.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk/).

**Klage til Datatilsynet**

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk.](http://www.datatilsynet.dk/)

**Revidering af privatlivspolitikken**

Vi opdaterer denne privatlivspolitik, hvis der sker ændringer i den måde, som vi behandler dine persondata på. Ved ændringer vil datoen øverst i privatlivspolitikken blive ændret. Den til enhver tid gældende privatlivspolitik vil være tilgængelig på vores hjemmeside, og vil også første gang blive sendt ud til orientering til alle medlemmer. Ved fremtidige ændringer vil der i nyhedsbrev blive informeret om ny version på hjemmesiden.

Nærværende version 2, er behandlet og godkendt på bestyrelsesmøde den 13. august 2019